
Szentendre Város Önkormányzat Képviselő-testületének

2010. május 13-i üléséről készült jegyzőkönyvéből

3.
Előterjesztés a Pro Szentendre Városfejlesztési Kft. ügyében
Előadó: dr. Dietz Ferenc polgármester
Szentendre Város Önkormányzat Képviselő-testületének

164/2010. (V. 13.) Kt. sz. határozata:

Szentendre Város Önkormányzat Képviselő-testülete az „Emelt szintű járóbeteg-szakellátó központ kialakítása Szentendrén” projekt kapcsán úgy dönt, hogy a kivitelezés alatt a rendeléseket
1. elsősorban a Provincia hotelben kívánja elhelyezni, abban az esetben, ha ehhez az ANTSZ és az illetékes hatóságok hivatalosan hozzájárulnak; biztosítja az ehhez szükséges költséget, mely: 54 000 000 Ft + Áfa (10 hónapra), továbbá a költöztetés, informatikai rendszer kialakítása és az átköltöztetés során kimaradó (nem elhelyezhető) eszközök, berendezések, bútorok tárolásával kapcsolatos, minden felmerülő és szükséges költséget (alább részletezve) a 2010. évi költségvetés terhére;
2. másodsorban az uszodában található egészségügyi centrumban és a játszóházban +  Dunakorzón kívánja elhelyezni, abban az esetben,  ha az 1. pont szerint a Provincia hotelbe történő átköltöztetés nem, vagy csak jelentős költségtöbblet mellett valósítható meg, valamint az uszodába történő átköltöztetéshez az ANTSZ és az illetékes hatóságok hivatalosan hozzájárulnak; biztosítja az ehhez szükséges költséget, mely: 53 591 350 Ft + Áfa (10 hónapra), továbbá a költöztetés, informatikai rendszer kialakítása és az átköltöztetés során kimaradó (nem elhelyezhető) eszközök, berendezések, bútorok tárolásával kapcsolatos, minden felmerülő és szükséges költséget (alább részletezve) a 2010. évi költségvetés terhére.
Mindkét esetben az alábbi paraméterek szerint történhet a költözés:
1. Költöztetés: előirányzott 5 500 000 + Áfa – 228/2009. (VI.11.) Kt. sz. határozat alapján

2. Informatikai rendszer kialakítása: becsült költség: 6 000 000 Ft + Áfa

3. Az átköltöztetés során kimaradó (nem elhelyezhető eszközök, berendezések, bútorok ) tárolása. Ehhez kb. 150 m2 zárt és zárható raktárfelület szükséges.

3. A Képviselő-testület felhatalmazza a Polgármestert és a Jegyzőt, hogy a bérleti szerződést és minden szükséges nyilatkozatot, dokumentumot aláírjon.

Felelős: Polgármester

Határidő: azonnal

K. m. f.


dr. Dietz Ferenc  s. k.
dr. Molnár Ildikó s. k.


polgármester
jegyző

Kapja:

1. Önkormányzati és Szervezési Iroda – irattár

2. A Képviselő-testület tagjai - Weboldalon
3. Pályázati-jogi referens – intézkedésre
4. Közgazdasági és Vagyon Iroda tájékoztatásul
Közzétéve az F/Közös/Határozatok mappában és a Weboldalon.
A kiadmány hiteléül:
Szentendre, 2010. május 18.
Csattosné Horváth Edit
jegyzőkönyvvezető

